《送秦文仲博士还三沙》
元代·饶介

东望大瀛海，影落扶桑弓。
三洲直如矢，正射三山中。
三山负晓直，晓直波浪红。
仙人不骑鹤，所适多御风。
秦君家三洲，长与仙人通。
即之不可见，忽尔能相面。
翩翩头上巾，举举尘中扇。
高谈清溽暑，知子不贫贱。
闲居寡良俦，有酒不自荐。
此直亦足醉，况得邦之彦。
小醉须解酲，大醉不用醒。
平生慎许可，只有一刘伶。
太湖三万顷，七十二峰青。
颇贻山水秀，闭门修酒经。
白云生砚石，疏雨洒窗棂。
子上三洲去，手杯犹未停。

作者简介：元临川人，字介之，号华盖山樵，又号醉翁。倜傥豪放，工书能诗。自翰林应奉出佥江浙廉访司事。张士诚入吴，以为淮南行省参知政事。士诚败，被明兵俘杀。有《右丞集》。